stanford-oval/wikipedia huggingface dataset:
Hilde Levi

Hilde Levi suunnilleen vuonna 1940.
Hilde Levi (9. toukokuuta 1909 – 26. heinäkuuta 2003) oli saksalais-tanskalainen fyysikko. Hän oli ensimmäisiä, jotka käyttivät radioaktiivisiin isotooppeihin perustuvia radiohiiliajoitusta ja autoradiografiaa biologian ja lääketieteen aloilla. Myöhemmin hänestä tuli myös historioitsija, joka julkaisi George de Hevesyn elämäkerran.
Levi opiskeli Münchenin yliopistossa ja suoritti tohtorin tutkintonsa Kaiser Wilhelm instituutissa. Hänen valmistuessaan vuonna 1934, Natsit olivat nousseet valtaan. Juutalaisuutensa vuoksi Levi ei voinut saada koulutustaan vastaavaa työtä Saksassa, joten hän siirtyi Tanskaan. Kööpenhaminan yliopistossa hän työskenteli James Franckin ja George de Hevesyn kanssa, julkaisten useita artikkeleita radioaktiivisten aineiden käytöstä biologiassa.
Vuonna 1943 Natsien miehittäessä Tanskaa, Levi pakeni Ruotsiin, missä hän työskenteli Tukholman Wenner-Gren Instituutissa. Sodan jälkeen hän palasi Tanskaan. Vuosina 1947–48 hän vietti vuoden Yhdysvalloissa opettelemassa hiljattain keksittyjä radiohiiliajoitusta ja autoradiografiaa, ja toi nämä tekniikat Eurooppaan.
Hilde Østbø

Hilde Østbø (s. 1. syyskuuta 1974 Stavanger) on norjalainen käsipalloilija. Hän pelasi Atlantan olympialaisissa 1996 Norjan neljänneksi sijoittuneessa joukkueessa.  Hän on pelannut Norjan maajoukkueessa 15 maaottelua lokakuusta 1992 elokuuhun 1997.
Hayley Erin

| Hayley Erin> Henkilötiedot |
| --- | --- |
Syntynyt: 13. heinäkuuta 1994 (ikä 30) Los Angeles, Kalifornia, Yhdysvallat
Ammatti:  näyttelijä
Näyttelijä
Merkittävät roolit:  Abby Carlton televisiosarjassa Tunteita ja tuoksuja
Aiheesta muualla
IMDb 
Hayley Erin (s. 13. heinäkuuta 1994) on yhdysvaltalainen näyttelijä. Hänet tunnetaan parhaiten teini-ikäisen Abby Carltonin näyttelemisestä televisiosarjassa Tunteita ja tuoksuja (2008–2010).
Ura

Erinin ensimmäinen näyttelijärooli oli vuonna 2004 televisiosarjan Veljemme on nero yhdessä jaksossa. Hänet nähtiin myös sketsisarjan MADtv kahdessa jaksossa. Hän teki esiintymisen myös Nickelodeonin televisiosarjassa True Jackson.
Filmografia

| Vuosi | Elokuva/televisiosarja | Rooli | Huomioitavaa |
| --- | --- | --- | --- |
| 2003–2005 | MADtv | Dakota Fanning | 2 jaksoa |
| 2004 | The District | Maggie Lustig | 1 jakso |
| 2004 | Veljemme on nero | Buttercup #1 | 1 jakso |
| 2006 | The King of Queens | Charlotte | 1 jakso |
| 2006 | Emily's Reasons Why Not | Nuori Emily | 3 jaksoa, 2006–2008 |
| 2007 | Big Love | Jennifer | 1 jakso |
| 2008 | Tunteita ja tuoksuja | Abby Carlton #2 | joulukuu 2008 – toukokuu 2010 |
| 2008 | Miehen puolikkaat | Milly | 1 jakso |
| 2009 | Moderni perhe | Brenda Feldman | 1 jakso |
| 2010 | Telepathetic | Beth |  |
| 2010 | True Jackson | Sienna | 1 jakso |
Hilde Lauer

| Mitalit | Mitalit | Mitalit |  |
| --- | --- | --- | --- |
|  Hilde Lauer (vasemmalla), Ljudmila Hvedosjuk-Pinajeva ja Marcia Jones-Smoke vuonna 1964. |  Hilde Lauer (vasemmalla), Ljudmila Hvedosjuk-Pinajeva ja Marcia Jones-Smoke vuonna 1964. |  Hilde Lauer (vasemmalla), Ljudmila Hvedosjuk-Pinajeva ja Marcia Jones-Smoke vuonna 1964. |  |
Maa:   Romania
Naisten melonta
|  Olympialaiset  |  Olympialaiset  |  Olympialaiset  |  |
|  Hopeaa | Tokio 1964 | K-1 500 m |  |
|  Pronssia | Tokio 1964 | K-2 500 m |  |
Hilde Lauer (s. 24. maaliskuuta 1943 Orţişoara) on romanialainen entinen meloja ja olympiamitalisti. Hän voitti Tokion olympialaisissa 1964 kaksi mitalia, hopeaa 500 metrin kajakkiyksikkökilpailussa ja pronssia saman matkan kajakkikaksikoissa.
Hilde Zimmermann

Hilde Zimmermann (12. syyskuuta 1920 – 25. maaliskuuta 2002) oli itävaltalainen vastarintataistelija ja aktivisti. Hän selvisi Ravensbrückin keskitysleiriltä ja oli sieltä selvinneiden itävaltalaisten yhdistyksen perustajajäsen. Hän näki itsensä "vainottuna henkilönä", ei "uhrina", ja näki velvollisuudekseen kertoa kansallissosialismista ja Ravensbrückin keskitysleiristä erityisesti nuorille.
Zimmermannin vanhemmat toimivat Schutzbundissa, sosiaalidemokraattien puolisotilaallisessa järjestössä. Kun molemmat vanhemmat pidätettiin vuonna 1934, Hilde jatkoi veljensä kanssa toimintaa laittomissa nuorisojärjestöissä. Sen jälkeen, kun Itävalta liitettiin natsi-Saksaan, Hilde jatkoi vastarintaa. Vuonna 1944 hän joutui kosketuksiin ryhmän kanssa, joka auttoi Moskovasta lähetettyjä laskuvarjojoukkoja perustamaan vastarintatoimintaa.  Mutta organisaatio petettiin, Hilde ja hänen ystävänsä ja heidän äitinsä pidätettiin ja karkotettiin Ravensbrückiin.
Hernani

Hernani voi viitata seuraaviin asioihin:
Hernâni José da Rosa, brasilialainen jalkapalloilija, tunnetaan nimellä Hernâni
Hernani, Victor Hugon näytelmä
Ernani, Hugon näytelmään pohjautuva Giuseppe Verdin ooppera
Hernani, kunta Espanjassa
Hernani, kunta Filippiineillä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hernani”, voi hakea sivunnimihaulla, laajalla sivunnimihaulla tai tekstihaulla.
Hilde Konetzni

Hilde Konetzni (21. maaliskuuta 1905 Wien – 20. huhtikuuta 1980 Wien) oli itävaltalainen oopperalaulaja, äänialaltaan sopraano.
Konetzni aloitti lauluopintonsa Wienissä Wala Heßin ja Rudolf Niliuksen johdolla. Hän ei ollut vielä saattanut opintojaan päätökseen, kun esiintyi vuonna 1929 ensimmäisen kerran vierailijana siskonsa Annyn kanssa Sieglinden roolissa Valkyyrian esityksessä Chemnitzin kaupunginteatterissa. Vuonna 1930 Konetzni sai kiinnityksen Gablonziin, jossa hän esiintyi menestyksekkäästi Amelian roolissa Un ballo in mascherassa. Pian hänet nähtiin samassa paikassa kahdessa suosituimmista rooleistaan: Leonorena Fideliossa ja Marsalkattarena Ruusuritarissa.
Syksyllä 1931 Konetzni lauloi ensimmäistä kertaa Prahan saksalaisessa teatterissa Trubaduuri-teoksessa. Siellä hän pysyi yhtenä suosituimmista laulajista vuoteen 1935. Prahan-vuosinaan hän teki menestyksekkäitä tulkintoja rooleista oopperoissa Tannhäuser, Don Carlo, Myyty morsian, Don Giovanni ja Elektra.
Salzburger Festspielessä Konetzni esiintyi ensimmäisen kerran vuonna 1936 Don Giovannin Donna Elvirana ja viimeisen kerran vuonna 1961. Kansainvälisen uransa hän aloitti vierailevana esiintyjänä Pariisissa 28. toukokuuta 1936 Donna Elviran roolissa, minkä jälkeen hän esiintyi ensimmäisen kerran Lontoossa vuonna 1938. Vuonna 1938 hän myös esiintyi jälleen Donna Elvirana Glyndebournen oopperafestivaalilla. Vuosina 1937–1938 Konetzni kiersi Yhdysvalloissa ja esiintyi 82:ssa konsertissa, jotka omistettiin kokonaan Richard Wagnerin musiikille. Muita kansainvälisiä esiintymisiä Konetzni teki muun muassa Teatro Colónissa, Roomassa ja Milanon La Scalassa. Toisen maailmansodan jälkeen Wienin valtionooppera jälleenrakennettiin ja avattiin uudelleen, jolloin Konetznista tuli yksi sen pääesiintyjistä.
Opettajana Konetzni piti yksityistunteja ja työskenteli Wienin valtionoopperan studiolla. Hän sai Kammersängerin-arvonimen Saksassa vuonna 1939 ja Itävallassa 1946. Kesäkuussa 1955 hän sai Wienin valtionoopperan kunniajäsenyyden. Kuoltuaan 75-vuotiaana hänet haudattiin Zentralfriedhofiin.
Herakleen temppeli (Akragas)

| Herakleen temppeli Herculeen temppeli |
| --- | --- |
 Herakleen temppelin rauniot.
Sijainti:  Valle dei Templi, Agrigento, Agrigento, Sisilia, Italia
Koordinaatit:  37°17′25″N, 13°35′11″E
Rakennustyyppi:  kreikkalainen temppeli
Valmistumisvuosi:  n. 510 eaa.
Tyylisuunta:  doorilainen
 Osa Unescon maailmanperintökohdetta Agrigenton arkeologinen alue 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Herakleen temppeli, roomalaisittain Herculeen temppeli, oli antiikin aikainen Herakleelle omistettu kreikkalainen temppeli Akragaan kaupungissa Sisiliassa Italiassa. Temppelin rauniot sijaitsevat Valle dei Templi (”Temppelien laakso”) -nimellä tunnetulla arkeologisella alueella nykyisen Agrigenton eteläpuolella.
Historia

Herakleen temppeli oli rakennettu arkaaisen kauden lopulla noin vuonna 510 eaa., jonkin verran aiemmin kuin läheinen Olympoksen Zeuksen temppeli. Näin se on Akragaan suurista temppeleistä varhaisin. Temppelin ajoitus perustuu sen arkkitehtuurin joihinkin yksityiskohtiin. Temppeliä on kunnostettu tai paranneltu klassisella kaudella 400-luvun eaa. alkupuolella.
Temppelin tunnistus Herakleelle omistetuksi perustuu lähinnä yhteen Ciceron tekemään mainintaan. Tutkimuksessa temppeli on tunnettu myös nimellä Temppeli A. Temppeliä kunnostettiin vuonna 1924.
Rakennus

Herakleen temppeli sijaitsi lähellä Kultaiseksi portiksi nykyisin kutsuttua Akragaan kaupunginmuurin pääporttia. Sen länsipuolella sijaitsi Olympoksen Zeuksen temppeli ja hieman kauempana itäpuolella niin kutsuttu Concordian temppeli. Herakleen temppeli edusti doorilaista tyyliä. Siinä oli 6 × 15 pylvästä eli yhteensä 38 pylvästä, ja sen stylobaatin koko on noin 25,3 × 67 metriä. Sisällä temppelissä oli naos eli cella, jonka koko oli noin 13,9 × 47,7 metriä, ja itäpäässä pronaos ja länsipäässä opisthodomos, joiden kummankin etupuolella oli kaksi pylvästä (distylos in antis). Naoksen oven kummallakin puolella oli portaat ylempiin osiin.
Temppelin arkaaisuus näkyy muun muassa siinä, että se on melko pitkä suhteessa sen leveyteen, sekä sen pylväiden ja kapiteelien eli pylväänpäiden muodossa. Yhdeksän temppelin pylväistä on nykyisin kunnostettu, näistä osa kokonaisina.
Temppelin alttari oli tavan mukaisesti ulkona sen itäpuolella. Sen perustukset on löydetty.
Aiheesta muualla

Kuvia tai muita tiedostoja aiheesta Herakleen temppeli Wikimedia Commonsissa
Temppelin rauniot.
Temppelin pohjapiirros.
Hate Them

| Hate Them Darkthrone |
| --- | --- | --- |

Studioalbumin tiedot
 Äänitetty : Norjassa, 2002
 Julkaistu: 10. maaliskuuta 2003
 Tuottaja(t): Darkthrone
 Tyylilaji: black metal
 Kesto: 38.47
 Levy-yhtiö: Moonfog Productions
Darkthronen muut julkaisut
| Plaguewielder 2001 | Hate Them 2003 | Sardonic Wrath 2004 |
Hate Them on norjalaisen black metal -yhtyeen Darkthronen kymmenes studioalbumi.
Levyn alun ja lopun elektroniset kohdat on tehnyt Red Harvest ja kansitaiteen Thesyre-yhtyeen Eric.
Kappaleet

Rust – 6.45
Det svartner nå – 5.37
Fucked Up and Ready to Die – 3.44
Ytterst i livet – 5.25
Divided We Stand – 5.18
Striving for a Piece of Lucifer – 5.31
In Honour of Thy Name – 6.27
Kokoonpano

Fenriz – rummut
Nocturno Culto – kitara, bassokitara, laulu
Arvostelut

Allmusic:
Imperiumi.net:
Aiheesta muualla

Darkthrone - Virallinen sivusto (englanniksi)
Hate Them Discogsissa. (englanniksi)
Albumi Hate Them Encyclopaedia Metallum -sivustolla (englanniksi)
Head or Heart

| Head or Heart Christina Perri |
| --- | --- | --- |

Studioalbumin tiedot
 Äänitetty : 2013
 Julkaistu: 28. maaliskuuta 2014
 Formaatti: CD, digitaalinen
 Tuottaja(t): Martin Johansson
 Tyylilaji: pop
 Kesto: 49.52
 Levy-yhtiö: Atlantic
Christina Perrin muut julkaisut
| Lovestrong 2011 | Head or Heart 2014 | Songs for Carmella: Lullabies & Sing-a-Longs 2019 |
Singlet albumilta Head or Heart
 ”Human” Julkaistu: 18. marraskuuta 2013  ”Burning Gold” Julkaistu: 9. kesäkuuta 2014  ”The Words” Julkaistu: 26. tammikuuta 2015
Head or Heart on yhdysvaltalaisen laulaja-lauluntekijä Christina Perrin toinen studioalbumi, joka julkaistiin 28. maaliskuuta 2014.
Albumilta on julkaistu kaksi singleä. Ensimmäinen single, "Human"' julkaistiin marraskuussa 2013. Joulukuun 9. päivään mennessä kappale oli myynyt Yhdysvalloissa 43 000 kappaletta. "Burning Gold" on albumin toinen single.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Trust | 3.32 |  |  |  |  |  |  |  |
| 2. | Burning Gold | 3.45 |  |  |  |  |  |  |  |
| 3. | Be My Forever (mukana Ed Sheeran)  | 3.20 |  |  |  |  |  |  |  |
| 4. | Human | 4.10 |  |  |  |  |  |  |  |
| 5. | One Night | 3.06 |  |  |  |  |  |  |  |
| 6. | I Don't Wanna Break | 3.53 |  |  |  |  |  |  |  |
| 7. | Sea of Lovers | 3.37 |  |  |  |  |  |  |  |
| 8. | The Words | 4.14 |  |  |  |  |  |  |  |
| 9. | Lonely Child | 3.45 |  |  |  |  |  |  |  |
| 10. | Run | 4.20 |  |  |  |  |  |  |  |
| 11. | Butterfly | 3.47 |  |  |  |  |  |  |  |
| 12. | Shot Me in the Heart | 3.43 |  |  |  |  |  |  |  |
| 13. | I Believe | 4.41 |  |  |  |  |  |  |  |
|  |  | 49.53 |  |  |  |  |  |  |  |
Arvostelut

AllMusic:
The Guardian:
Newsday: B–
Hans Knauß

| Mitalit | Mitalit | Mitalit |  |
| --- | --- | --- | --- |
|  Hans Knauß |  Hans Knauß |  Hans Knauß |  |
Maa:   Itävalta
Miesten alppihiihto
|  Olympialaiset  |  Olympialaiset  |  Olympialaiset  |  |
|  Hopeaa | Nagano 1998 | supersuurpujottelu |  |
| MM-kilpailut  | MM-kilpailut  | MM-kilpailut  |  |
|  Hopeaa | St. Moritz 2003 | suurpujottelu |  |
|  Pronssia | Vail / Beaver Creek 1999 | supersuurpujottelu |  |
Hans Knauß (s. 9. helmikuuta 1971 Schladming, Itävalta) on itävaltalainen uransa lopettanut alppihiihtäjä.
Supersuurpujottelussa Knauß sijoittui hopealle Naganon olympialaisissa yhdessä sveitsin Didier Cuchen kanssa. Vuotta myöhemmin hän saavutti pronssia MM-kisoissa Vailissa samassa lajissa. St. Moritzin kisoissa 2003 hän tuli toiseksi suurpujottelussa heti Bode Millerin jälkeen.
Alppihiihdon maailmancupissa osakilpailuvoittoja kertyi seitsemän kappaletta. Vuoden 2004 lopulla Knauß kärysi dopingista ja seuraavan vuoden maaliskuussa hän sai 18 kuukauden kilpailukiellon. Kesällä 2005 hän ilmoitti uransa päättyneen.
Voitot

| Päivä | Paikka | Laji |
| --- | --- | --- |
| 17. joulukuuta 1995 |  Alta Badia | Suurpujottelu |
| 23. tammikuuta 1996 |  Valloire | Super-G |
| 16. joulukuuta 1996 |  Val-d'Isère | Super-G |
| 8. maaliskuuta 1998 |  Kvitfjell | Super-G |
| 23. tammikuuta 1999 |  Kitzbühel | Syöksylasku |
| 14. tammikuuta 2003 |  Adelboden | Suurpujottelu |
| 15. maaliskuuta 2003 |  Lillehammer | Suurpujottelu |
Hatebreeder

| Hatebreeder Children of Bodom |
| --- | --- | --- |

Studioalbumin tiedot
 Äänitetty : joulukuu 1998 – tammikuu 1999, Astia-studio
 Julkaistu: 26. huhtikuuta 1999
 Tuottaja(t): Anssi Kippo
 Tyylilaji: melodinen death metal, speed metal, sinfoninen black metal, neoklassinen metalli
 Kesto: 38.10
 Levy-yhtiö: Spinefarm, Nuclear Blast
Listasijoitukset
  6.   76.[lähde? ]
Children of Bodomin muut julkaisut
| Something Wild 1997 | Hatebreeder 1999 | Tokyo Warhearts (live) 1999 |
Hatebreeder on suomalaisen metalliyhtye Children of Bodomin toinen studioalbumi, joka nauhoitettiin ja julkaistiin vuonna 1999. Se sisältää tunnetut kappaleet "Silent Night, Bodom Night", "Towards Dead End" ja "Downfall". Albumin nimen oli alun perin tarkoitus olla "Towards Dead End", mutta se muutettiin aivan viime hetkellä. Kappaleet "Children of Bodom" ja "Downfall" ovat saatavina myös singleinä.
Lokakuussa 2021 albumin uusintajulkaisu nousi listaykköseksi.
Kappalelista

Kaikki kappaleet säv. ja san. Alexi Laiho, ellei toisin mainita.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Warheart | 4.07 |  |  |  |  |  |  |  |
| 2. | Silent Night, Bodom Night (Sanat: Kimberly Goss)  | 3.12 |  |  |  |  |  |  |  |
| 3. | Hatebreeder | 4.20 |  |  |  |  |  |  |  |
| 4. | Bed of Razors (Säv: Laiho, Alexander Kuoppala)  | 3.56 |  |  |  |  |  |  |  |
| 5. | Towards Dead End | 4.53 |  |  |  |  |  |  |  |
| 6. | Black Widow | 3.58 |  |  |  |  |  |  |  |
| 7. | Wrath Within | 3.53 |  |  |  |  |  |  |  |
| 8. | Children of Bodom | 5.13 |  |  |  |  |  |  |  |
| 9. | Downfall | 4.33 |  |  |  |  |  |  |  |
| Deluxe Edition bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 10. | No Commands (Stone cover)  | 4.44 |  |  |  |  |  |  |  |
| 11. | Aces High (Iron Maiden cover)  | 4.28 |  |  |  |  |  |  |  |
Kokoonpano

Alexi Laiho – laulu, kitara
Alexander Kuoppala – kitara
Jaska Raatikainen – rummut
Henkka Seppälä – basso
Janne Wirman – kosketinsoittimet
Arviot

Allmusic:
Imperiumi.net: 9½/10
Metalliluola: 9½/10
Soundi:
Sputnikmusic:
Aiheesta muualla

Hatebreeder Discogsissa. (englanniksi)
Albumi Hatebreeder Encyclopaedia Metallum -sivustolla (englanniksi)
Hauk-Kierinka

| Hauk-Kierinka |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  61°56′46″N, 23°53′36″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Paloveden alue (35.32)
Laskuoja:  oja Nenos-Kierinkaan 
Järvinumero:  35.323.1.002
Mittaustietoja
Pinnankorkeus:  129,1 m  
Rantaviiva:  5,182 km  
Pinta-ala:  23,13 ha  
Saaria:  5 
 fiHauk-Kierinka 
Hauk-Kierinka  tai myös Hauk-Kierinen on Pirkanmaalla Ruovedellä Pihlajalahden kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 23 hehtaaria ja se on 1,8 kilometriä pitkä ja 350 metriä leveä. Järvellä on kartan mukaan 5 saarta. Sen rantaviivan pituus on 5,2 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Paloveden alueella (35.32), jonka Nenos-Kieringan valuma-alueeseen (35.323) se kuuluu. Järven vedenpinnan korkeus on 129,1 metriä mpy.
Hiền Phạm Thị

Hiền Phạm Thị (19. elokuuta 1984) on vietnamilainen kilpasoutaja. Thị kilpaili Ateenan olympialaisissa 2004 kevyt pariairokaksikossa Nguyễn Thị Thịn kanssa. He olivat sekä alkueränsä että keräilyeränsä viimeisiä. He kilpailivat lopulta C-finaalissa, jossa he olivat myös viimeisiä.
Horace Alexander

Horace Gundry Alexander (30. heinäkuuta 1889 Croydon, Englanti – 30. syyskuuta 1989 Kennett Square, Pennsylvania, Yhdysvallat) oli englantilainen lintutieteilijä, pasifisti ja kveekari.
Horace Alexanderin isä oli Gundry Alexander (1848–1918) ja äiti Josephine Crosfield. Hänen veljensä Wilfred Backhouse Alexander oli myös lintutieteilijä. Horace opiskeli historiaa King's Collegessa Cambridgen yliopistossa. Valmistuttuaan hän toimi opettajana kveekarien koulussa Woodbrookessa Birminghamissa 1919–1955.
Alexander oli Intian itsenäistymisen puolestapuhujia ja Mahatma Gandhin ystävä. Gandhin vieraillessa Englannissa neuvottelemassa 1931 Alexander toimi vierailun isäntänä ja oli mukana neuvonantajana neuvotteluissa Intiassa 1946. Alexander kirjoitti useita Intia-aiheisia kirjoja, muun muassa Gandhi Through Western Eyes (New Society Publishers). Vuonna 1984 Intian valtio myönsi hänelle korkeimman tunnustuksen, jonka ulkomaalainen saattoi saada.
Alexander avioitui Olive Grahamin kanssa vuonna 1918. Olive kuoli 1942, jonka jälkeen Alexander avioitui Rebecca Biddle Bradbeerin kanssa 1958. He muuttivat Pennsylvanian Swarthmoreen 1969.
Alexander oli innokas lintuharrastaja. Hän julkaisi lukuisia artikkeleita Intian linnustosta Journal of the Bombay Natural History Societyssa vuosina 1951–1974, mutta joitakin myös Ibiksessä ja British Birds'issä.
Teoksia

Seventy Years of Birdwatching, omaelämäkerta. T & A D Poyser (1974).
Hauiskääntö

Hauiskääntö levytangolla.
Hauiskääntö on lihaskuntoharjoite, jonka kohdelihas on hauis. Liikkeellä kehitetään seuraavia ominaisuuksia:
kokoa
voimaa
kestävyyttä
erottuvuutta
Liikettä voi tehdä seuraavilla välineillä:
käsipaino(illa)
levytangolla
alataljalla
kahvakuulalla
Yleiskuva

Hauiskääntöä voi käytettävästä välineestä riippuen harjoittaa monella tavalla. Liikkeen aikana tarkoituksena on pitää hauislihas jännitettynä ja kyynärpää paikoillaan. Liike on kaareva ja se aloitetaan lantion korkeudelta nostamalla paino rinnan korkeudelle (ks. kuvat) ja lasketaan takaisin aloituspisteeseen.
Ennätykset

LeRoy Walker on tehnyt liikkeessä maailmanennätyksen 114 kg. Aiempi ennätys oli Denis Cyplenkovin 113 kg.
Variaatiot

Hauiskäännöstä on olemassa monia variaatioita. Joissain liikkeissä on vastaote ja joissain käytetään apuna scott-penkkiä (kuvassa)
Normaalisti hauiskääntö tehdään kämmenet ylöspäin käännettynä. Kämmenten kääntäminen toisin päin vaikuttaa myös kyynärvarren lihaksiin.
Hauiskääntö, jossa kyynärpäät pidetään tuettuna hauispenkkiä vasten.
Käännös suomeksi
Hyötyliikunta

Hyötyliikunta on liikuntaa, joka sisältää liikunnan ohella myös muita hyötyjä. Hyötyliikunta tapahtuu jonkin muun tekemisen ohella eli ei pelkästään liikunnan vuoksi, siis jokapäiväiseen elämään kuuluvaa liikkumista. Hyötyliikuntaan lasketaan kuuluvaksi esimerkiksi puutarhanhoito, puunhakkuu ja kaikki fyysinen aktiivisuus puuhastelun aikana. Myös liikunnallinen asiointi lasketaan hyötyliikunnaksi. Työmatkan tai muun välttämättömän matkan kulkeminen polkupyörällä auton sijasta, pihan haravoiminen tai portaiden käveleminen hissillä kulkemisen sijaan täyttää hyötyliikunnan kriteerit. Sen sijaan esimerkiksi lihaskuntoharjoitteet kuntosalilla eivät siis ole hyötyliikuntaa.
Hyötyliikunta voi olla myös ajattelutapa - oman terveyden edistämistä. Jo puolen tunnin päivittäinen kävely tai pyöräily, vaikkapa kahdessa 15 minuutin osassa, pitää terveyttä yllä. Hyötyliikunta ei kuitenkaan yleensä nosta kuntoa eikä auta painon pudottamisessa.
IV armeijakunta

IV armeijakunta voi tarkoittaa useaa erimaalaista sotatoimiyhtymää eri aikoina.
Suomalaisia:
talvisodan IV armeijakunta.
Välirauhan ajan IV armeijakunta, josta muodostettiin jatkosodan II armeijakunta
jatkosodan IV armeijakunta.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”IV armeijakunta”, voi hakea sivunnimihaulla, laajalla sivunnimihaulla tai tekstihaulla.
Hyötykasvikuivuri

Kuvan hyötykasvikuivuri koostuu kuumailmapuhaltimesta, jonka lämpötilaa voi säätää  sekä puhaltimen päälle pinottavista kuivausalustoista, joiden läpi ilma kulkee poistaen nestettä kuivattavista aineksista. Kuvassa kuivataan paloiteltua mangoa ja papaijaa. Kuivat tuotteet voi säilöä huoneenlämmössä muovi- tai paperipusseissa.
Harrastelijan rakentama aurinkoenergialla toimiva hyötykasvikuivuri
Hyötykasvikuivuri on yleensä sähköllä toimiva kotitalouskone, joka kuivaa ruoka-aineita eli poistaa niistä vettä. Kuivaaminen sinänsä on hyvin vanha menetelmä, jota on käytetty elintarvikkeiden säilömiseksi. Aiemmin kuivaus on tapahtunut normaaleissa lämpimissä ja kuivissa huonetiloissa, esimerkiksi kattoon ripustettujen orsien tai häkkien avulla. Uudempia kuivaamisen kotikonsteja on ollut sähköuunissa kuivaaminen luukku hieman raollaan. Verrattuna muihin menetelmiin hyötykasvikuivuri on nopeampi ja käytössä edullisempi. Kuivaustulos on myös tasalaatuinen laitteen tarkan lämpötilojen säädön ja ilmavirtaa ohjaavan rakenteen vuoksi. Tosin halvimmissa kuivurimalleissa kuivauslämpötilaa ei voi säätää, joten monet herkemmät ruoka-aineet saattavat palaa.
Hyötykasvikuivuri koostuu yleensä kuuma- tai lämminilmapuhaltimesta, jonka tuottaman ilman lämpötilaa voidaan säätää, sekä kuivausalustasta tai säiliöstä, johon kuivattavat ainekset ladotaan niin, että ilma pääsee kulkemaan niiden lomitse.
Kuivattavaksi käy melkein mikä ruoka-aine tahansa, joka mahtuu kuivuriin. Esimerkiksi leipää (näkkileipä, korput) yleensä kuivataan muilla menetelmillä, koska kotikäyttöön tarkoitetut kuivurit ovat pienikokoisia.
Kuivaamisen etuna on se, että sillä elintarvikkeista saa kevyitä, ne mahtuvat pieneen tilaan ja säilyvät pitkään. Näitä ominaisuuksia arvostavat retkeilijät, siksi kuivattu ruoka onkin suosittua evästä esimerkiksi pitkillä vaelluksilla. Elävän ravinnon harrastajat käyttävät alhaisessa lämpötilassa kuivaamista ruuanvalmistusmenetelmänä, jolla pystytään muuttamaan ruoka-aineiden makua ja rakennetta.
Suomessa hyötykasvikuivuria vuokraavat halukkaille monet marttayhdistykset.
Head First (Head Firstin albumi)

| Head First Head First |
| --- | --- | --- |

Studioalbumin tiedot
 Julkaistu: 27. toukokuuta 2022
 Kesto: 58.47
 Levy-yhtiö: Metalville
Head First on samannimisen yhtyeen debyyttialbumi. Se julkaistiin 27. toukokuuta 2022 levymerkillä Metalville. Albumilta on julkaistu singlet ”Stars of Life”, ”Sand Castles” sekä ”Alive”. Kahdesta ensimmäisestä on julkaistu musiikkivideot.